wickkiey/tamil-wikipedia-chunked huggingface dataset:
# கன்னி (இராசி)

**கன்னி** (*Virgo*; ****) என்பது இராசிச் சக்கரத்தின் ஆறாவது சோதிட இராசியாகும். மேற்கத்திய சோதிடத்தில் சூரியன் நிலநடுக்கோட்டை கடந்து செல்லும் காலத்தின் அச்சு சுழற்சியின் விளைவாக விண்மீன் தொகுப்புடன் இந்த இராசி வரிசைப்படுத்தப்படவில்லை. சோதிடத்தில், கன்னி ஒரு "பெண்ணியல்பான" எதிர்மறை (உள்முகச்சிந்தனை) இராசியாகக் கருதப்படுகிறது. கன்னியானது வழக்கமாக புதன் கிரகத்தால் ஆளப்படுகிறது. ஆனால் சில நவீன சோதிடர்களால் பல்வேறு பிற கிரகங்களும் கன்னியை ஆளுவதாக கூறப்பட்டுள்ளது. இராசி மண்டலத்தின் ஆறாவது இராசியாக இருப்பதால், சோதிடத்தின் ஆறாவது வீட்டுடன் கன்னி தொடர்புடையதாகக் கருதப்படுகிறது.  
இது விண்ணின் 150 முதல் 180 பாகைகளை குறிக்கிறது (150°≤ <180º). சூரியன் இந்த இராசியில் இருக்கும்போது பிறந்தவர்கள் கன்னி இராசியில் பிறந்தவர்கள் எனக் கருதப்பட்டனர்.
# கன்னி (இராசி)

## மாதம்

ஒவ்வொரு மாதத்திற்கும் ஒவ்வொரு இராசி ஆட்சி செய்வதாக கூறுவர். இதில் புரட்டாசி மாதம் கன்னிக்கு உரிய மாதமாகும். எனவே இது கிரெகோரிய நாட்காட்டியின் செப்டம்பர் மாத பிற்பாதியும், அக்டோபர் மாத முற்பாதி வரையிலும் சூரியனின் தாக்கமுள்ள இடமாக கருதப்படுகிறது
# கன்னி (இராசி)

## மேற்கத்திய சோதிடம்

மேற்கத்திய சோதிட நூல்கள் படி ஆகத்து 23 முதல் செப்டம்பர் 22 வரை (இரு நாட்களும் உட்பட) பிறந்தோரை கன்னி இராசியினர் என்று அழைப்பர்.
# கன்னி (இராசி)

## கோள்

இந்த இராசிக்கான அதிபதி புதன் என்றும் உரைப்பர்.
# கோவை மகேசன்

**கோவை மகேசன்** (**மகேஸ்வர சர்மா**, மார்ச் 22 1938 - சூலை 4 1992) ஈழத் தமிழ் பத்திரிகையாளரும், அரசியல்வாதியும், எழுத்தாளரும் ஆவார். சுதந்திரன் வாரப் பத்திரிகை, மற்றும் சுடர் மாத இதழ் ஆகியவற்றின் ஆசிரியராகப் பணியாற்றியவர். ஈழத்தமிழின விடுதலையே இவரது உயிர் மூச்சாக இருந்தது. நாட்டுப் பற்றாளராக, இனப் பற்றாளராக தன் இறுதி மூச்சு உள்ளவரை பணியாற்றியவர். மகேஸ்வரசர்மா என்ற பெயரை மகேசன் எனவும், கோப்பாயைக் குறிக்க கோவை என்றும் சேர்த்துத் தனது பெயரைக் கோவை மகேசன் என எழுதினார்.
# கோவை மகேசன்

## வாழ்க்கைக் குறிப்பு

இலங்கை யாழ்ப்பாணம் கோப்பாய் தெற்கில் 1938 மார்ச்சு 22 இல் பிறந்த கோவை மகேசனின் இயற்பெயர் மகேஸ்வர சர்மா. தந்தையார் பெயர் சோ. இரத்தினசபாபதி ஐயர். தாயார் பெயர் இரத்தினம்மா. மனைவி பெயர் விசாலாட்சி. சிறு வயதிலேயே தாயை இழந்தவர். தனது ஆரம்பக் கல்வியை கோப்பாய் சைவத் தமிழ் கலவன் பாடசாலையிலும் (நாவலர் பாடசாலை), மேற்படிப்பை கோப்பாய் கிறித்தவக் கல்லூரியிலும் கற்றார். சிரேட்ட தராதர (கலைப்பிரிவு) சோதனையில் சிறப்புத் திறமைகளுடன் சித்தியடைந்தார். சில காலம் யாழ்ப்பாணம் கச்சேரியில் தேர்தல் திணைக்களத்தில் பணியாற்றினார்.  
இள வயதிலேயே தமிழ்ப்பற்று மிகுந்தவராக இருந்தார். பேரறிஞர் அண்ணாவின் எழுத்துக்களால் கவரப்பட்டார். தற்காலிக வேலை மூலம் கிடைத்த சொற்ப தொகையில் பெரும் பகுதியை புத்தகங்கள், பத்திரிகைகள் வாங்கவே செலவிட்டார். குடும்பத்தில் வசதிகள் குறைவாக இருந்தபோதிலும் அவரது தமிழ் பற்று அவ்வாறு செலவு செய்ய வைத்தது.
# கோவை மகேசன்

## அரசியலில்

இவரது இளமைக்காலத்தில் இலங்கையில் தமிழ் அரசியல் உருவாகத் தொடங்கியது. தமிழ் பற்று மிக்க இவர் தமிழ் அரசியலால் கவரப்பட்டார். தந்தை செல்வா உருவாக்கிய இலங்கைத் தமிழரசுக் கட்சியுடன் தன்னை இணைத்துக் கொண்டார். 1956 ஆம் ஆண்டு கோப்பாய் தேர்தல் தொகுதியில் தமிழரசுக் கட்சி சார்பில் போட்டியிட்ட கு. வன்னியசிங்கத்துக்கு ஆதரவாகப் பிரச்சாரம் செய்தார்.  
கொழும்பில் தந்தை செல்வா நடத்தி வந்த சுதந்திரன் பத்திரிகையில் 1962 இல் சேர்ந்து 1965 இல் உதவி ஆசிரியராகவும், பின்னர் 1968இல் அதன் ஆசிரியராகவும் ஏற்றம் பெற்றார். அக்காலத்தில் விடுதலைப் போராட்டம் பற்றிய அவரின் எழுத்துக்கள் பாரதியின் பாடல்களைப் போல அதி தீவிர நடையில் அமைந்திருந்தன. கோவை மகேசனின் அரசியல் ஈடுபாடு எழுத்துத் துறை வாயிலாகவே அமைந்தது. அத்துடன் ஸ்ரீ எதிர்ப்புப் போராட்டம் போன்ற போராட்டங்களில் நேரடியாக ஈடுபட்டார்.  
ஆரம்பத்தில் தமிழரசுக் கட்சி திருகோணமலையை மையப்படுத்தியே போராட்டங்களை திட்டமிட்டு வந்தது. அப்போது கோவை மகேசன் "எங்கே பலமிருக்கிறதோ அங்குதான் போராட வேண்டும்" என எழுதினார். அதன் பின்னரே யாழ்ப்பாணத்தில் போராட்டங்கள் தீவிரமடைந்தன.  
சுதந்திரன் பத்திரிகை கொழும்பு பண்டாரநாயகா வீதியிலிருந்த அதன் அச்சகத்திலிருந்து வெளியிடப்பட்டு வந்தது. 1970களின் பிற்பகுதியில் அரசு தரப்பிலிருந்தும் பாதுகாப்பு துறையிலிருந்தும் எழுந்த பிரச்சினைகளால் கோவை மகேசன் யாழ்ப்பாணத்திற்கு வந்து அங்கிருந்து சுதந்திரனை வெளியிட்டார். இதற்கிடையில் சிறிது காலம் சுடர் என்ற இலக்கிய இதழுக்கும் ஆசிரியராகப் பணியாற்றினார்.  
யாழ்ப்பாண மேயராக இருந்த எஸ். ஏ. தர்மலிங்கம் தமிழ் ஈழ விடுதலை முன்னணி என்ற கட்சியை ஆரம்பித்தபோது அவரின் செயலாளராகப் பணியாற்றினார். அக்கட்சி தடை செய்யப்பட்டது. இருவரும் சாவகச்சேரி காவல் நிலையத் தாக்குதலில் காயமடைந்தவர்களுக்கு உதவினார்கள் என்ற குற்றத்திற்காக சந்தேக நபர்களாக 1982ஆம் ஆண்டு நவம்பர் 20 ஆம் நாள் வெலிக்கடை சிறையில் தடுப்புக் காவலில் வைக்கப்பட்டனர். 1983 சூலையில் இடம்பெற்ற வெலிக்கடை சிறைச்சாலைப் படுகொலையில் மயிரிழையில் இவர் உயிர் தப்பினார். 1983 இன் பின்னர் புலம் பெயர்ந்து மனைவியுடன் தமிழ்நாடு சென்றவர் அங்கிருந்து சில காலம் *வேங்கைகள்* என்ற பெயரில் ஒரு பத்திரிகை வெளியிட்டார்.
# கோவை மகேசன்

## மறைவு

சென்னையில் சிறிது காலம் இரத்த அழுத்தம், முடக்குவாதம், நீரிழிவு போன்ற நோய்களால் பாதிக்கப்பட்டிருந்த கோவை மகேசன் 1992 யூலை 4 சனிக்கிழமை காலை 7.48 மணிக்குச் சென்னை மந்தவெளி, பி.எஸ்.எஸ் மருத்துவமனையில் காலமானார். அன்று மாலை 4 மணிக்கு ஊரூர் (அடையாறு) மயானத்தில் அவர் உடல் தகனம் செய்யப்பட்டது. இவரது இறுதி அஞ்சலி நிகழ்ச்சியில் பெருஞ்சித்திரனார், பழ. நெடுமாறன், பெருங்கவிக்கோ வா. மு. சேதுராமன் போன்ற பலர் கலந்து கொண்டு உரையாற்றினர்.
# ஜெரால்ட்

ஜெரால்ட் என்ற பெயரில் உள்ள கட்டுரைகள்
- ஜெரால்ட் ஈஸ்ட்மூர்
- ஜெரால்ட் சிமித்ஸன்
- ஜெரால்ட் டுரோஸ்
- ஜெரால்ட் பாரி
- ஜெரால்ட் பார்ட்ஸ்வெல்
- ஜெரால்ட் பெக்கொவர்
- ஜெரால்ட் பொன்ட்
- ஜெரால்ட் பௌன்டி
- ஜெரால்ட் ஹம்ஃபிரீஸ்
- ஜெரால்ட் ஹாரிசன்
- ஜெரால்ட் ஹார்டிகன்
# பெந்தம்-கூக்கர் வகைப்பாடு

**பெந்தம்-கூக்கர் வகைப்பாடு** என்பது ஒரு இயற்கை முறை தாவரவியல் வகைப்பாடு ஆகும். இதன்படி, ஒரு தாவரத்தின் பல முக்கிய பண்புகளை அடிப்படையாகக் கொண்டு வகைப்பாடு செய்யப்படுகிறது. இம்முறை இந்தியா, இங்கிலாந்து, பல காமன்வெல்த் நாடுகளில் பின்பற்றப்படுகிறது. குறிப்பாக உலகின் பல உலர் தாவரகங்களிலும், தாவரத் தோட்டங்களிலும் பின்பற்றப்படுகிறது.
# பெந்தம்-கூக்கர் வகைப்பாடு

## வகைப்பாட்டியல் தோற்றம்

தொடக்ககாலத் தாவரவியல் வகைப்பாட்டியல் அறிஞர்கள், பல்வேறு விதமான வகைப்பாடுகளைப் பின்பற்றினர். அவ்வகைப்பாடுகளை, 1) செயற்கை முறை, 2) இயற்கை முறை, 3) மரபுவழி முறை என மூன்று வகைகளாகப் பிரிக்கலாம். இங்கிலாந்து நாட்டைச் சேர்ந்த சியார்ச்சு பெந்தம் (1800-1884) மற்றும் சர் யோசப் டால்டன் கூக்கர் (1817-1911) ஆகிய இரு தாவரவியல் வல்லுநர்களால் இவ்வகைப்பாடு உருவாக்கப்பட்டது. இவர்களுடைய வகைப்பாடு, 'செனிரா பிளாண்டாரம்' என்ற மூன்று தொகுதிகள் (1862–1883) கொண்ட நூல்களாக வெளியிடப்பட்டது. இத்தொகுதிகளின் 202 துறைகளில், 97.205 சிற்றினங்கள் விரிவாக விவரிக்கப்பட்டுள்ளன.
# பெந்தம்-கூக்கர் வகைப்பாடு

## பெந்தம்-கூக்கர் வகைப்பாட்டு சுருக்கம்

இதன்படி விதைத் தாவரங்கள், 1) 'டைகாட்டிலிடனே' (DICOTYLEDONE), 2) 'சிம்னோசுபெர்மே' (GYMNOSPERMEÆ), 3) 'மோனோ காட்டிலிடனே' (MONOCOTYLEDONE) என மூன்று வகுப்புகளாகப் பிரிக்கப்பட்டுள்ளன. தற்காலத்துறைகள், 'கோஅர்ட்டுகள்' (COHORS) எனவும், தற்காலக்குடும்பங்கள் 'துறைகள்' எனவும் வகைப்படுத்தப் பட்டிருந்தன.  
| 1. | <> **டைகாட்டிலிடனே**
**அ)** 'பாலிபெட்டலே'
**ஆ)** 'கேமோபெட்டலே'
**இ)** 'மோனோகைமேடியே'
</> | <> 084
045
036 </> |
| --- | --- | --- |
| 2. | 'சிம்னோசுபெர்மே' | <> 003 </> |
| 3. | 'மோனோ காட்டிலிடனே' | <> 034 </> |
| **மொத்தம்** | <>**202** </> |  |
# பெந்தம்-கூக்கர் வகைப்பாடு

## இவ்வகைப்பாட்டின் நிறைகள்

- இத்தாவர வகைப்பாடு, நுண்ணிய நேரடி ஆய்விற்கு உட்படுத்தப்பட்டு, மிகவும் இயற்கையான முறையில் ஏற்படுத்தப்பட்ட வகைப்பாடு ஆகும்.
- இதில் விவரிக்கப்பட்ட தாவரங்களின் விளக்கங்கள் தெளிவாகவும், முழுமையாகவும், சரியாகவும் இருப்பது இதன் சிறப்பாகும்.
- இது பின்பற்றுவதற்கு எளிமையாகவும், தாவரங்களை இனங்கண்டறிய எளிய வழிகளையும் கொண்டுள்ளது.
- இதன் பெரும்பான்மையான கருத்துக்கள், தற்கால மரபுவழி கொள்கைகளுக்கு ஏற்புடையதாக இருக்கிறன. எடுத்துக்காட்டாக. தாவரங்களின் வரிசையமைப்பில், மிக எளிய தொன்மையான பண்புகளையுடைய தாவரங்கள் இடம் பெறுகின்றன.
- மரபியல் அடிப்படையில், ஒருவித்திலைத்தாவரங்கள் இறுதியில் அமைந்திருப்பது இதன் மேலோங்கிய சிறப்பு இயல்பாகக் கருதப்படுகிறது.
# பெந்தம்-கூக்கர் வகைப்பாடு

## இவ்வகைப்பாட்டின் குறைகள்

- பூக்கும் தாவரங்கள் என்ற பகுதி, ஒருவித்திலைத் தாவரத்திற்கும், இருவித்திலைத் தாவரத்திற்கும் நடுவில் இருப்பது தவறாகும்.
- மரபு அடிப்படையில் உயர்ந்த ஒருவித்திலைத்தாவரமான 'ஆர்க்கிடேசி', தொன்மையானத் தாவரங்களுடன் வைக்கப்பட்டிருக்கிறது.
- மாறா இயல்புகளைப் பெற்றிருக்கும் மலர்களின் பண்புகள், இவ்வகைப்பாட்டியலுக்கு எடுத்துக்கொள்ளப்படவில்லை.
- ஒன்றுக்கொன்று தொடர்பற்றத் தாவரங்கள், ஒரே உட்பகுதியில் வைக்கப்பட்டு இருக்கின்றன.
# ஜெப்ரி

ஜெப்ரி அல்லது ஜெஃப்ரி என்ற பெயரில் உள்ள கட்டுரைகள்
- ஜெப்ரி ஃபார்ன்பீல்ட்
- ஜெப்ரி ஃபிளெச்சர்
- ஜெப்ரி ஃபோர்ட்
- ஜெப்ரி ஃபோஸ்டர்
- ஜெப்ரி அட்கின்சன்
- ஜெப்ரி அன்ரோபஸ்
- ஜெப்ரி எட்மன்ட்ஸ்
- ஜெப்ரி கிரெய்க்
- ஜெப்ரி குரூக்
- ஜெப்ரி சான்ஸ்
- ஜெப்ரி ஜாக்சன்
- ஜெப்ரி டாசன் (துடுப்பாட்டக்காரர்)
- ஜெப்ரி டார்க்ஸ்
- ஜெப்ரி டூபின்
- ஜெப்ரி பிளாக்பர்ன்
- ஜெப்ரி புரூக்-டெய்லர்
- ஜெப்ரி பெல்
- ஜெப்ரி போய்கொட்
- ஜெப்ரி ஹவார்ட்
- ஜெப்ரி ஹாஜ்சன்
- ஜெப்ரி ஹெப்டென்
- ஜெப்ரி ஹேய்ஸ்
- ஜெஃப்ரி ஆன்சன்
- ஜெஃப்ரி ஆர்ச்சர்
- ஜெஃப்ரி குலிப்
- ஜெஃப்ரி சாசர்
- ஜெஃப்ரி பேர்ட்பீல்ட்
- ஜெஃப்ரி லெக்
# கற்பகம் (மரம்)

மற்றும் தேவர்கள். எட்டாம் நூற்றாண்டு பாவோன் கோயில், ஜாவா, இந்தோனேசியா.]]  
**கற்பக மரம்** அல்லது **கற்பக விருட்சம்** (Kalpavriksha) (சமசுகிருதம்: कल्पवृक्ष), என்பது இந்து சமய நம்பிக்கைப்படி தேவ லோகத்தில் இருக்கும் மரமாகும். *கல்ப தரு*, *கல்ப விருட்சம்*, *கற்பக விருட்சம்* என்றும் அழைக்கப்பெருகிறது. இந்த மரத்தடியில் நின்றுகொண்டு என்ன வேண்டும் என்று நினைத்தாலும் அது உடனே கிடைக்கும் என நம்பினர். இந்த நம்பிக்கையை அடிப்படையாக வைத்துக்கொண்டு நீதிநூல்கள் பாடிய பிற்கால ஔவையார் பழவினையின் வலிமையை விளக்கும் பாடல் ஒன்றைப் பாடியுள்ளார்.  
தன் நெஞ்சுக்கு நீதி கூறுவதாக அந்தப் பாடல் அமைந்துள்ளது.  
நெஞ்சே! உன் தலையெழுத்துப்படிதான் எல்லாம் நடக்கும். நீ ஆசைப்பட்டதெல்லாம் உனக்குக் கிட்டாது. அரிதின் முயன்று கற்பக மரத்தடிக்குச் சென்று நீ ஏதேதோ ஆசைப்படும்போது அந்த மரம், உண்டால் சாகும் நச்சுத்தன்மை வாய்ந்த எட்டிக்காயை (காஞ்சிரங்காயை) தருமேயானால் அது நீ முற்பிறவியில் செய்த தீவினையின் பயன் என எண்ணிக்கொள்க.
# கற்பகம் (மரம்)

## தோற்றம்

பாற்கடலை கடைந்து அமிர்தம் பெறுவதற்காக மேரு மலையை மத்தாகவும், வாசுகி பாம்பினை கயிறாகவும் கொண்டு அசுரர்கள் பாம்பின் தலையின்புறமும், தேவர்கள் வாலின் புறமும் நின்று இழுத்து கடைந்தார்கள். அப்பொழுது கற்பக மரம், பாரிஜாதம், ஹரிசந்தனம், சந்தனம், மந்தாரம் முதலிய ஐந்து மரங்கள் பாற்கடலிலிருந்து வெளிப்பட்டன. இவை பஞ்ச தருக்கள் என்று அழைக்கப்பெறுகின்றன.
# கற்பகம் (மரம்)

## நம்பிக்கை

இம்மரம் இந்திரனை அரசனாக் கொண்ட தேவ லோகத்தில் இருப்பதாகவும், இம்மரத்தின் கீழ் அமர்ந்து நினைப்பதெல்லாம் நடக்கும் என்ற நம்பிக்கை இந்துக்களிடம் உள்ளது.  
பூலோக கற்பக விருட்சம் என்று பனை மரம் அழைக்கப்படுகிறது.
# கற்பகம் (மரம்)

## மேற்கொண்டு படிக்க

- காமதேனு
# மதுரை நாயக்கர்

**மதுரை நாயக்கர்கள்**, (*Madurai Nayak*) மதுரையையும், அதைச் சார்ந்த பகுதிகளையும் 1529 தொடக்கம், 1736 வரை ஆண்டார்கள். தெலுங்கைத் தாய்மொழியாகக் கொண்ட பலிஜா இனக்குழுவைச் சேர்ந்த இவர்கள் 14ஆம் நூற்றாண்டில் விஜயநகரப் பேரரசு உருவானபோது அரசப் பிரதிநிதிகளாக இருந்தனர். விஜயநகரப் பேரரசு பலமிழந்தபோது, தங்கள் ஆட்சிப்பகுதிகளில் தங்களைப் பலப்படுத்திக்கொண்டு பேரரசிலிருந்து தங்களை விடுவித்துக் கொண்டனர். நிர்வாக முறைகளில் புதுமைகளைப் புகுத்தியதன் மூலம் மதுரை நாயக்கர்கள் மக்களோடு தங்கள் தொடர்புகளை வலுப்படுத்திக் கொண்டனர். இவற்றுள் தங்கள் நாட்டை 72 பாளையங்களாகப் பிரித்து, நிர்வாகம் மேற்கொண்டது முக்கியமானது.
# மதுரை நாயக்கர்

## மதுரை நாயக்கர் தோற்றம்

விஜயநகரத்துப் பேரரசர் கிருஷ்ண தேவராயர் ஆட்சியில் தளபதி, மண்டலாதிபதி போன்ற பொறுப்புக்களை வகித்தவர் நாகம நாயக்கர். இவருடைய மகன் விசுவநாத நாயக்கர். கிருஷ்ண தேவராயரிடம் அடைப்பைக்காரராக பணிக்குச் சேர்ந்த விசுவநாத நாயக்கர், பேரரசரின் நம்பிக்கைக்குப் பாத்திரமானார். அக்காலத்தில் விஜயநகரப் பேரரசின் கீழிருந்த பாண்டிய மண்டலத்தில் குழப்பங்கள் தலைதூக்கின. அதனை அடக்குவதற்காக விசுவநாத நாயக்கர் படையுடன் அனுப்பிவைக்கப்பட்டார் . எடுத்த பொறுப்பைச் செவ்வனே முடித்த விசுவநாத நாயக்கர், கிருஷ்ண தேவராயரால் மதுரை மண்டலத்தின் நிர்வாகியாக விசுவநாத நாயக்கர் அமர்த்தப்பட்டார். அவருக்கு பின் வந்த
அச்சுதராயரால் முறையாக முடிசூட்டப்பட்டார். இவருடைய பரம்பரையினரே மதுரை நாயக்கர்கள் என அழைக்கப்பட்டவர்கள்.
# மதுரை நாயக்கர்

## மதுரை நாயக்கர்களின் மரபு

மதுரை நாயக்கர்கள், பலிஜா (கவரா) என்னும் வணிக குழுவை சேர்த்தவர்கள் என்பதற்கான வரலாற்று சான்றுகள் பின்வருவன.  
கர்நாடக கோடிகம் மன்னர்களின் கைபீது, மதுரை நாயக்க அரசை தோற்றுவித்த விசுவநாத நாயக்கர், பலிஜா சாதியில் கரிகாபதி குடும்பத்தைச் சேர்ந்தவர் என்று குறிப்பிட்டுள்ளது. தெலுங்கு மொழியில் எழுதப்பட்டிருந்த இந்த ஆவணம் காலின் மெக்கன்சி பிரபு காலத்தில் சேகரிக்கப் பெற்றது.  
இடச்சுக் கிழக்கிந்திய நிறுவனத்தின் பிரதிநிதியான அடால்ஃப் பாசிங், 1677-இல் இடச்சு மொழியில் எழுதிய மிஷன் டூ மதுரை என்னும் வரலாற்று ஆவணத்தில் மதுரை நாயக்க அரசை தோற்றுவித்த விசுவநாத நாயக்கர், வெல்லன் செட்டி என்னும் வணிக மரபை சேர்த்தவர் என்று குறிப்பிட்டுள்ளார்.  
விஜயநகர பேரரசர் முதலாம் வேங்கடரின் தளவாய் அக்ரஹாரம் செப்பேட்டின்படி, விஸ்வநாத நாயக்கரின் பேரனும் கிருஷ்ணப்ப நாயக்கரின் மகனும் இளவரசனுமான வீரப்ப நாயக்கரை அய்யப்பொழில் நகரத்தின் அதிபதி என்று செப்பேடு குறிப்பிடுகிறது. வீர பலஞ்சா என்னும் வணிகர்களின் தலைமையிடமாக அய்யப்பொழில் திகழ்ந்தது. வீர பலஞ்சா என்னும் வணிகக்குழுவினர் தங்களை அய்யப்பொழில் நகரத்தின் அதிபதி என்று
அழைத்துக்கொள்வதாக கல்வெட்டு ஆய்வாளர்கள் குறிப்பிடுகின்றனர். இந்த வணிகர்கள் தங்களை வீர பலஞ்சா தர்மத்தின் பாதுகாவலர்களாக தங்களை காட்டிக் கொண்டனர். அய்யப்பொழில் என்பது தற்கால கருநாடக மாநில பீசப்பூர் மாவட்டத்தில் உள்ள ஐஹோல் நகரமாகும். இவ்வணிகர்கள் தெலுங்கில் வீர பலிஜா என்றும் கன்னடத்தில் வீர பனாஜிகா என்றும் தமிழில் வீர வளஞ்சியர் என்றும் அழைக்கப்பட்டனர். இதன் பொருள் தீரமிக்க வணிகர்கள் என்பதாகும்.  
பதினெட்டாம் நூற்றாண்டில் தெலுங்கு மொழியில் எழுதப்பட்ட ஸ்ரீ வம்ச பிரகாசிகை என்னும் வரலாற்று நூலில் மதுரை நாயக்க மன்னரான விஜயரங்க சொக்கநாத நாயக்கர், பலிஜா சாதியில் கரிகாபதி குடும்பத்தைச் சேர்ந்தவர் என்று குறிப்பிட்டுள்ளது.  
வடகரை ஜமீந்தார் இராமபத்ர நாயுடுவின் குடும்பத்தினர் மதுரை நாயக்க மன்னர்களின்
நெருங்கிய உறவினர்கள் ஆவார். இவரின் மூதாதையரான இராமபத்ர நாயக்கர், நாகம நாயக்கரின் நெருங்கிய உறவினர் ஆவார். இவர் பலிஜா சாதியை சேர்த்தவர். இவர் தனது உறவினரான விசுவநாத நாயக்கரிடம் இராணுவத் தளபதியாக பணிபுரிந்தார். இவரின் வம்சாவளியினரே வடகரை ஜாமீன் ஜமீந்தார்கள் ஆவார்.  
ஜேம்ஸ் ஹென்றி நெல்சன் 1868-இல் எழுதி வெளியிட்ட *மதுரை நாடு ஆவணப்பதிவு* என்ற நூலில், வெள்ளிக்குறிச்சி வாழ்ந்து வந்த மதுரை நாயக்க மன்னர்களின் வம்சாவளியினர், கவர பலிஜா இனக்குழு சேர்த்தவர்கள் என்று குறிப்பிட்டுள்ளார்.
# மதுரை நாயக்கர்

## மதுரை நாயக்கர் வம்சம்

முதல் ஐந்து மதுரை நாயக்கர்களும் விஜயநகரப்பேரரசுக்கு விசுவாசமாக அதற்கு அடங்கியே இருந்தார்கள். ஆறாவதாக 1609 தொடக்கம் 1623 வரை மதுரையை ஆண்ட நாயக்கரான முத்துவீரப்ப நாயக்கர், அக்காலத்தில் வலுவிழந்திருந்த விஜயநகரத்துக்குத் திறை கொடுப்பதை நிறுத்திக்கொண்டார். இவருக்குப் பின்னர் ஆட்சிக்கு வந்த திருமலை நாயக்கர் காலம் மதுரை நாயக்கர்களின் பொற்காலம் எனலாம். திருமலை நாயக்கருக்குப் பின்னர் இவ்வம்சத்தைச் சேர்ந்த மேலும் அறுவர் ஆட்சி செய்தனர். இவர்களுள் இராணி மங்கம்மாள் குறிப்பிடத்தக்கவர். இறுதியாக ஆட்சிப்பொறுப்பை ஏற்றவர் இராணி மீனாட்சி. 1732 இல் நாயக்க மன்னர் விஜயரங்க சொக்கநாத நாயக்கர் வாரிசு இல்லாமல் இறந்தபோது அவனது மனைவி மீனாட்சிக்கு ஆட்சிப் பொறுப்புக் கிடைத்தது. எனினும் அரசுரிமைப் போட்டியில் அவருக்கு உதவி செய்யும் சாக்கில் தலையிட்ட கர்நாடக நவாப்பின் மருமகனான சாந்தாசாகிப் அவரை சிறைப்பிடித்து மதுரை அரசையும் கைக்கொண்டார். இதன் மூலம் மதுரை நாயக்கர் வம்சம் ஒரு முடிவுக்கு வந்தது.
# மதுரை நாயக்கர்

## மதுரை நாயக்கர்களின் பட்டியல்

1. விசுவநாத நாயக்கர் (1529 - 1564)
1. முதலாம் கிருஷ்ணப்ப நாயக்கர் (1564 - 1572)
1. வீரப்ப நாயக்கர் (1572 - 1595)
1. இரண்டாம் கிருஷ்ணப்ப நாயக்கர் (1595 - 1601)
1. முத்துக் கிருஷ்ணப்ப நாயக்கர் (1601 - 1609 )
1. முதலாம் முத்துவீரப்ப நாயக்கர் (1609 - 1623)
1. திருமலை நாயக்கர் (1623 - 1659)
1. இரண்டாம் முத்துவீரப்ப நாயக்கர் (1659 - 1659)
1. சொக்கநாத நாயக்கர் (1659 - 1682)
1. அரங்க கிருஷ்ண முத்துவீரப்ப நாயக்கர் (1682 - 1689)
1. இராணி மங்கம்மாள் (பகர ஆளுனர்) (1689 - 1704)
1. விஜயரங்க சொக்கநாத நாயக்கர் (1704 - 1732)
1. இராணி மீனாட்சி (1732 - 1736)
# மதுரை நாயக்கர்

## வழித்தோன்றல்

*சிங்கள துவீப கதா* என்ற தெலுங்கு இலக்கியம், மதுரையை ஆண்ட நாயக்க மன்னரான முதலாம் கிருஷ்ணப்ப நாயக்கர் (1563–1573), கண்டி மீது படையெடுத்து போரிட்டு வென்றதாகவும், தனது மைத்துனன் விஜய கோபால் நாயக்கரை கண்டியின் அரசப் பிரதிநிதியாக நியமித்தார் என குறிப்பிடுகிறது.  
கண்டி அரச மரபின் கடைசி அரசனான ஸ்ரீ வீர பரக்கிரம நரேந்திரசிங்கன்,
மதுரை நாயக்க மரபைச் சேர்ந்த பெண்கள் இருவரை மணம் புரிந்திருந்தான். இருவருக்கும் பிள்ளைகள் இல்லை. எனவே கண்டியின் மரபுரிமை வழக்கின்படி தனது மூத்த அரசியின் தம்பியான ஸ்ரீ விஜய ராஜசிங்கன் தனது வாரிசாக அரசன் தெரிந்தெடுத்தான். மதுரை நாயக்கர் மரபில் பிறந்த ஸ்ரீ விஜய ராஜசிங்கன், கண்டி நாயக்கர் மரபை உருவாக்கியவன் ஆவான். இம்மரபினர் கண்டியைத் தலை நகராகக்கொண்டு 1707 ஆம் ஆண்டுக்கும் 1815 ஆம் ஆண்டுக்கும் இடையில் ஆண்டு வந்தனர். இலங்கையின் கடைசி அரச மரபும் இதுவே.
# சுவேதா மேனன்

**சுவேதா மேனன்** (*Shwetha Menon*, பிறப்பு: ஏப்ரல் 23, 1974) ஒரு மலையாளத் திரைப்பட நடிகை ஆவார். இவர் சில இந்தி திரைப்படங்களிலும் நடித்துள்ளார். 2011-ல் சிறந்த நடிகைக்கான கேரள அரசின் விருதைப் பெற்றார்.
# சுவேதா மேனன்

## இளமைக்காலம்

சுவேதா கோழிக்கோட்டில் பிறந்தார். கோழிக்கோட்டில் உள்ள கேந்திரிய வித்தியாலயம் பள்ளியில் பயின்றார்.
# சுவேதா மேனன்

## திரைத்துறை

அனசுவரம் (1991) என்ற மலையாளத் திரைப்படத்தின் மூலம் திரையுலகில் அறிமுகமானார்.
# சுவேதா மேனன்

## திரைத்துறை

### மலையாளத் திரைப்படங்கள்

- சத்கமய (2010)
- காயம் (2010)
- கதட்சம் (2009)
- வாலியாங்கடீ (2009)
- ப ஈ தாசன் ஸ்டடீ யஐ ஆ (2009)
- கேரள கேப் (2009)
- பலாரீ மாணிக்கம் : (2009) .... சீரு
- மத்ய வெனல் (2009) .... சரோஜினி
- சாமயம் (2008) .... மாணிக்கம்
- ஆகாஸ் கோபுரம் (2008) .... அலைஸ்
- ராக் &ஹம்ல்; ரோல் (2007)
- பரதேசீ (2007) .... அமீனா
- தந்திர (2006) .... ஸ்வேதாமுகி
- கீர்தி சக்ர (2006) ....
- காகாகுயில் (2001) .... அதிதி பாத்ரலோ
- துபாயி (2001) .... நர்தகி
- மை டியர் முத்தச்சன் (1992)
- நட்சத்திரகூடரம் (1992) .... நிர்மலா ந. மேனன்
- கௌஷலம் (1993)
- வெல்கம் டு கொடைக்கானல் (1992)
- அனஸ்வரம் (1991)
# சுவேதா மேனன்

## திரைத்துறை

### இந்தித் திரைப்படங்கள்

- சேஜ் (2010)
- கிஸ்ஸே ப்யார் கரனா (2009)
- சம்மர் 2007 (2008)
- ஓர் பிர் எக் தின் (2007)
- நெல்லீ பெ டெல்லீ (2007) .... நர்தகி/காயனி
- சாண்ட்விச் (2006) .... ம்யாகீ
- கார்பொரேட் (2006) .... அர்சனா
- தம்கீ (2005)
- ப்ரெஷ் லைம் (2005)
- டாப்லெஸ் (2005)
- வர்தீ (2005)
- ப்யாட் ப்ரெண்ட் (2005)
- மேரா யோத் (2005)
- ஷிகார் (2004) .... ராம சாஹே
- பஜார்: மார்கெட் ஆப் லவ், லஸ்ட் அண்ட் டிஜைர் (2004)
- 30 டேஸ் (2004) .... பாரோ/சாலு
- ரன் (2004)
- தி கில்லெர் - எக் க்வாதில் (2004)
- மிஷன் மும்பை (2003)
- மார்கெட் (2003) .... இஷா
- மக்பூல் (2003) .... மோஹினி
- கஹன் ஹ தும் (2003) .... ஸாந்தாலீ
- 88 அன்டாப் ஹில் (2003) .... டீஸ்டா
- ப்ராண் ஜாயே பர் ஷான் நா ஜாயே (2003) .... ஷீலா
- துண்ட்: தி பாக் (2003) .... தான்ய குரானா
- து பால் பிரம்மசாரீ மைன் ஹௌன் கன்ய குன்வாரீ (2003) .... ராணி
- கஹன் ஹ தும் ! (2003)
- கோயி ஹை... (2003)
- ப் கெ பாரஸ் (2002)
- நார்த் (2002) .... காதுன் (அதிதி பாத்ரலோ)
- வத் (2002) .... அதிதி பாத்ர
- ஹா மை பீ ப்யார் கியா (2002)
- காபூ (2002) .... நர்தகி/காயனி
- சோக (2001) நந்தனேஸ்வரீ
- ஷிகாரீ (2000) .... தானியா ஜாகப்ஸ்
- பந்தன் (1998) .... வைசாலீ
- இஷ்க் (1997) .... நர்தகி
- ப்ருத்வீ (1997) .... லக்கீ
# சுவேதா மேனன்

## திரைத்துறை

### தமிழ்த் திரைப்படங்கள்

- நான் அவனில்லை 2 (2009) .... நிஷா
- சினேகிதியே (2000) .... காவலர்
# சுவேதா மேனன்

## விருதுகள்

- சிறந்த நடிகைக்கான கேரள அரசின் விருது - 2011
- 2010 - பிலிம்பேர் - சிறந்த நடிகை - மலையாளம் - பலேரி மாணிக்யம்
- 2010 - ஜை ஹிந்த் பய -சிறந்த நடிகை - பலேரி மாணிக்யம்
- 2010 - உலக மலையாளி சங்கம் - கைராலி சிறந்த துணை நடிகைக்கான விருது - பலேரி மாணிக்கம்
- 2010 - கேரள மாநில திரைத்துறை விருதுகள் - சிரந்த நடிகைக்கான விருது - பலேரி மாணிக்கம்
- 2010 - சிறந்த துணை நடிகைக்கான நிப்போன் பிலிம்பேர் விருது - பலேரி மாணிக்கம்
- 2010 - கேரள திரைப்பட விமர்சகர் சங்கம் - சிறந்த துணை நடிகைக்கான விருது - பலேரி மாணிக்யம்
- 2010 - ஆசியானெட் திரைப்பட விருதுகள் - குணச்சித்திர நடிகைக்கான விருது - பலேரி மாணிக்கம்
- 2010 - மாத்ருபூமி சிறப்பு ஜூரி விருது - பலேரி மாணிக்கம்
# மழைநீர் சேகரிப்பு

*g*) என்பது மழை நீரை வீணாக்காமல் சேமித்து வைப்பது ஆகும்.
மழைநீரைச் சேகரித்து பொதுமக்களின் குடிநீர் தேவைகளுக்கும், கால்நடைகளுக்கும், நீர்ப்பாசனத்திற்கும் நிலத்தடி நீர்மட்டத்தை உயர்த்துவதற்கும் பயன்படுத்தலாம். வீடுகள், நிறுவனங்களின் கட்டிடங்களின் மேற்கூரைகளில் இருந்தும் இதற்காகத் தயார் செய்யப்பட்ட தரைவழியாகவும் சேகரிக்கப்படும் மழைநீர் குடிநீருக்கான முக்கியமான ஆதாரமாகப் பயன்படுத்தலாம்.சில சூழ்நிலைகளில், மழைநீர் ஒன்றே எளிதில் கிடைக்கக்கூடிய, சிக்கனமான நீர் ஆதாரம். இத்திட்டம் உள்ளூரிலேயே கிடைக்கும் விலைமலிவான மூலப்பொருட்களைக் கொண்டு எளிதாகக் கட்டமைக்கப்பட்டு, பெரும்பாலான வசிப்பிடங்களில் வெற்றிகரமாகச் செயல்படுத்தக்கூடியது. கட்டடங்களின் மேற்கூரைகளில் சேகரிக்கப்படும் மழைநீர், பெரும்பாலும் நல்ல தரமானதாகவும் அதிக தூய்விப்புக்கு உட்படுத்தத் தேவையில்லாமலும் இருக்கிறது. வேறுவகை நீர் ஆதாரம் இல்லாத போது, ஆண்டு மழைப்பொழிவு 200மிமீ-க்கு கூடுதலான இடங்களில் குடும்பத்தின் குடிநீர் தேவைக்காக மழைநீர் வடிகால் அமைப்பு ஏற்படுத்துவது சிறப்பானது.  
மழைநீர் சேகரிக்க எளிமையானது முதல் சிக்கலானது வரை பல வகையான அமைப்புகளை உருவாக்கலாம். தரைவழியாகவோ கட்டடங்களின் மேற்கூரைகள் வழியாகவோ மழைநீர் சேகரிக்கப்படும். அமைப்பின் திட்ட அளவு, செயல்திறன், மழைப்பொழிவின் அளவு ஆகியவற்றைப் பொருத்து, மழைநீர் சேகரிப்பு வீதம் அமையும்.  
சராசரியாக நிலத்தில் பெய்யும் மழையில், 40% நிலத்தின் மேல் ஓடி கடலில் கலப்பதாகவும், 35% வெயிலில் ஆவியாகுவதாகவும், 14% பூமியால் உறிஞ்சப்படுவதாகவும், 10% மண்ணின் ஈரப்பதத்திற்கு உதவுவதாகவும் கணக்கிடப்பட்டுள்ளது.  
ஆனால் தற்போது பெருநகரங்களில் வீடுகள், கட்டிடங்கள் அருகருகே கட்டப்படுவதாலும் திறந்தவெளிகளை சிமெண்ட் தளங்கள் போட்டு மூடுவதாலும் தார் சாலைகள் அமைத்து மூடி விடுவதாலும் பூமியில் பெய்யும் மழை நீரில் 5% அளவிற்கு கூட நிலத்தில் உறிஞ்சப்படுவதில்லை. கடலோர நகரங்களில் நிலத்தினுள் புகும் நீர் அளவு குறைந்ததால் , ஆழ்குழாய் கிணறுகள் மூலம் நிலத்தடி நீர் அதிகமாக எடுக்கப்படும் போது, கடல் நீர் நிலத்தடியில் கலந்து பயன்படுத்த இயலாத அளவிற்கு மாறி விடுகிறது. இதனை மழை நீர் சேகரிப்பு முறைகள் மூலம் தவிர்க்கலாம்.
# மழைநீர் சேகரிப்பு

## தரைவழி மழைநீர் வடிகால் அமைப்பு

தரைவழி வடிகால் அமைப்பு என்பது மழைநீரை ஒரு குறிப்பிட்ட வடிகால் பகுதியிலிருந்து சேமிப்புப் பகுதிக்குக் கொண்டு செலுத்துகிறது. முறைப்படி வடிவமைக்கப்பட்டு முடிந்த அளவு நீரைச் சேகரிப்பதன் மூலம், இது சிறிய சமுதாய மக்களுக்குப் பயனுள்ளதாக இருக்கும்.
# மழைநீர் சேகரிப்பு

## மேற்கூரை மழைநீர் வடிகால் அமைப்பு

இந்த வகையான அமைப்பில் மேற்கூரையில் விழும் மழைநீரை ஒருங்கே திரட்டி நீர்த்தாரைகள் மற்றும் குழாய்கள் மூலம் சேமிப்புப் பகுதிக்குக் கொண்டு செல்லப்படுகிறது.
வறண்ட காலத்துக்குப் பிறகு பெய்யும் முதல் மழையின் நீரை சேகரிக்காமல் விட்டுவிடுவது நல்லது. இதில் தூசி, பறவை எச்சம் போன்றவைகள் கலந்திருக்கலாம்.  
மேற்கூரை நீர்த்தாரைகள் போதுமான சரிவுடனும், பெருமழையைத் தாங்கக்கூடிய அளவு பெரியதாகவும் பலமானதாகவும் அமைத்தால் நீர் தேங்காமல் பார்த்துக் கொள்ளலாம்.  
கொசு உற்பத்தி, நீர் ஆவி ஆதல், நீர் மாசுபடுதல், பாசி வளர்ச்சி ஆகியவைகளைத் தடுக்கச் சேமிப்புத் தொட்டிகளை நன்றாக மூடி வைக்க வேண்டும். மழைநீர் சேகரிப்புத் திட்டம் நல்ல முறையில் செயல்படவும், தூய்மையாகவும் இருக்க அதற்கு வழக்கமான பராமரிப்பு மற்றும் தூய்மைப் பணிகளையும் மேற்கொள்ள வேண்டும்.
# மழைநீர் சேகரிப்பு

## மரபு வழி மழைநீர் சேமிப்பு

பல ஆண்டுகளுக்கு முன்பே செட்டிநாடு பகுதியில் உள்ள அனைத்து வீடுகளிலும் மழைநீர் சேகரிப்புக்கென சிறப்பான அமைப்புகள் வைத்து கட்டப்பட்டிருக்கின்றன.  
வானம் பார்த்த ஊர்களான சிவகங்கை, இராமநாதபுரம் மாவட்டங்களில் மழை நீரை நம்பியே வேளாண்மை உள்ளது. நூறு ஆண்டுகளுக்கு முன்பே நகரத்தார் காரைக்குடி, கோனாபட்டு, ஆத்தங்குடி, கானாடுகாத்தான, கோட்டையூர், தேவகோட்டை, ராங்கியம், சிறுகூடல்பட்டி, வலையபட்டி, புதுவயல் மற்றும் செட்டிநாட்டு பகுதிகளில் கட்டப்பட்டுள்ள தங்களின் வீடுகளில் மழை நீர் சேகரிப்பு அமைப்புக்களை கட்டிவைத்துள்ளனர்.  
வீட்டின் நடுப் பகுதியில் மழைநீர் தேங்கும்படி முற்றம் அமைத்துள்ளனர். எல்லா வீட்டிற்குமே (மாடமாளிகையாய் இருந்தாலும்) கூரைக்கு நாட்டு ஓடுகள்தான் பயன் படுத்தப்பட்டுள்ளது. மாடியின் மேல் தளத்தில் விழும் மழைநீர் நேராக கூம்பு குழாயின் வழியாக இரண்டாவது தளத்திற்கு வந்து அங்கிருந்து அடித்தளத்திற்கு கூடல் (கூடறு) வாய்த்தகரத்தின் வழியாக வந்து சேர்கிறது, இடையில் நாட்டு ஓடுகளுக்கு நீரை உறிஞ்சாத தன்மை உள்ளதால் ஓடுகளில் விழும் மழை நீரும் முற்றத்துக்குள் வந்து கொட்டும். அப்படி வந்து கொட்டும் நீரை கூடல்வாய்க்கு கீழே பெரிய பித்தளை (அகழி) அண்டாக்களை முற்றத்தின் நான்கு பக்க மூலைகளிலும் வைத்து அதன் வாயை வெள்ளை வேட்டித் துணி கொண்டு வேடு கட்டி பிடித்து சேமித்து வைக்கப்படும். பின்னர் சேமிக்கப்பட்ட நீரை தேவைப்படும் போது எடுத்து சுடவைத்து அருந்துவது இன்றும் வழக்கத்தில் இருக்கிறது.  
தங்களுக்கு தேவையான நீரை அகழி<nowiki/>யில் பிடித்தது போக மேற்கொண்டு மிஞ்சும் மழைநீரை வீணடிக்காமல் தங்களது வீட்டின் அருகிலேயே கால்வாய்களை அமைத்து வீட்டின் பின்புறம் கிணறு போன்ற உறையுடன் கூடிய மழைநீர் சேகரிப்பு தொட்டியையும் கட்டிவைத்து அதற்குள் விழுமாறு அமைத்துள்ளனர். இப்படி இப்பகுதியில் உள்ள வீடுகளில் அந்தக் காலத்திலேயே வடிவமைக்கப்பட்ட மிகச்சிறந்த கட்டட கலையினால் சிறு துளி தண்ணீர்கூட வீணாகாமல் நிலத்தடியில் சேமித்து வைக்கப்படுகின்றது. அதே போல கழிவு நீரும் வெளியே தெருவில் செல்லாதபடி நிலத்துக்குள்ளேயே கால்வாய் அமைத்து வெளியேற்றப்படுகிறது.  
இப்படி வீடுகளில் மட்டுமல்லாது கோயில்கள்,தெருக்கள் என எல்லா இடங்களிலும் மழைநீரை சேமித்துவைக்கும் தொலைநோக்கு அவர்களுக்கு இருந்துள்ளது.எப்படி என்றால் மருத்துவ குணங்கள் அதிகம் நிறைந்த செம்புரான் எனப்படும் பாறைக்கற்கலால் கட்டப்பட்டுள்ள குளங்கள் அங்கு ஒவ்வொரு ஊரிலும் அமைக்கப்பட்டுள்ளது. மழைநீர் எங்கு தேங்கி ஓடினாலும் கடைசியில் இந்த குளத்தில் கலக்கும் விதமாக கால்வாய்கள் வெட்டி வைக்கப்பட்டுள்ளன.  
இதனால்தான் இப்பகுதியில் உள்ள குளங்கள் என்றும் வற்றாதவையாக உள்ளன. மொத்தத்தில் நகரத்தார் கள் கட்டிய வீடுகள் யாவும் மழைநீர் சேமிப்புக்கான வடிகால்கள் எனக் கூறலாம்.
# மழைநீர் சேகரிப்பு

## நிலத்தடி நீர்மட்டம்

**நிலத்தடி நீர்மட்டம்** உயர மழைநீரை வீணாக்காமல் சேகரிக்கும் திட்டம் மிகவும் பயனுள்ளதாக இருக்கிறது.
நிலத்தடித் தொட்டி, **கிணறு**, **தெப்பக் குளம்** அல்லது **குட்டை**களில் சேமிக்கப்பட்டும் மழைநீர் தானாக நிலத்தடிக்கு உறிஞ்சிக்கொள்ளப்படுகிறது. ஒவ்வொரு வீட்டிலும் மழைநீர் சேகரிக்கும் தொட்டியை நிலத்தடிக்குழாய்கள் அமைத்து மழைநீரை சேமித்தால் நிலத்தடி நீர்மட்டம் உயரும்.
# மழைநீர் சேகரிப்பு

## நகர்புறப் பகுதிகளில் பயன்பாடு

மழைநீர் சேகரிப்புத் திட்டம் நகர்ப்புறங்களில் ஏற்படும் தண்ணீர் பற்றாக்குறையைச் சமாளிக்கவும், நிலத்தடி நீர்மட்டத்தை உயர்த்தவும் மற்றும் மழை வெள்ளத்தை கட்டுப்படுத்தவும் பயன்படுகிறது. சேமிக்கப்படும் மழைநீர் அன்றாட வீட்டு உபயோகத் தேவைகளுக்கும், கழிப்பறைகளிலும், சலவை மற்றும் குளியலுக்கும் தேவை பயன்படுத்தலாம்.  
கடின நீர் உள்ள இடங்களில் மழைநீர் முக்கியத் தேவையாக உள்ளது. மேலும் நன்றாகச் சுத்திகரிக்கப்பட்ட பின்னரே குடிதண்ணீராகப் பயன்படுத்த வேண்டும்.
# மழைநீர் சேகரிப்பு

## கட்டாய மழைநீர் சேகரிப்புத் திட்டம்

இந்தியாவில் உள்ள மாநிலமான தமிழ்நாட்டில், கடந்த 2001ஆம் ஆண்டு முதல், *கட்டாய மழைநீர் சேகரிப்புத் திட்டம்* என்ற சட்டம் நடைமுறையில் உள்ளது. ஜெயலலிதா அவர்களின் தலைமையில் நடந்த அதிமுக ஆட்சிக்காலத்தில், குறைந்து வரும் நிலத்தடி நீர்மட்டத்தை உயர்த்த, இச்சட்டம் கொண்டுவரப்பட்டுத் தீவிரமாக நடைமுறைப்படுத்தப்பட்டது.  
இச்சட்டத்தின்படி அனைத்து வீடு மற்றும் அனைத்து கட்டடங்களும் கட்டயாமாக மழைநீர் சேகரிப்பு அமைப்பை உருவாக்க வேண்டும். தேவைப்படுவோர்க்கு தமிழ்நாடு குடிநீர் வடிகால் வாரியம் உருவாக்கிக் கொடுக்கும். தவறினால் மின்சாரம் மற்றும் குடிநீர் இணைப்புத் துண்டிக்கப்படும்.  
இதன் மூலம் கடந்த ஐந்து ஆண்டுகளில் சென்னை மற்றும் அதன் சுற்றுப்புறப் பகுதிகளில் 50 விழுக்காடு வரை நிலத்தடி நீர்மட்டம் உயர்ந்துள்ளது. மேலும் நிலத்தடி நீரின் தரமும் உயர்ந்து வருவதாக கணக்கிடப்பட்டுள்ளது.
# மழைநீர் சேகரிப்பு

## சேகரிக்கும் முறைகள்

நெரிசலான பெரு நகரங்களில், வீடுகள், கட்டிடங்களின் கூரையில் விழும் மழை நீரை குழாய்கள் மூலமாக பூமியில் அமைக்கப்படும் 'சம்ப்' நீர்த்தொட்டியில் சேகரிக்கலாம். மழை பருவத்திற்கு முன் கூரைகளை சுத்தம் செய்வதும், பொதுவாகவே கூரை, மொட்டை மாடியை சுத்தமாக வைத்துக் கொள்வதும் நல்லது.
# மழைநீர் சேகரிப்பு

## உறிஞ்சு குழிகள் (Percolation Pits)

தற்போது நகரங்களில் அடுக்கு்மாடி கட்டிடங்கள் மற்றும் வீடுகளைச் சுற்றி வெளிப்புற சுவர் வரை சிமெண்ட் தளங்கள் அமைத்து விடுவதால் அங்கு பெய்யும் மழை முழுவதுமாகவே பயனில்லாமல் சாலைக்கு ஓடி, கால்வாய்கள் மூலமாக சாக்கடையுடன் கலக்கிறது. சென்னை போன்ற கடலோர நகரங்களில் இவை முழுவதுமாக கடலில் சென்று கலந்து விடுகிறது.  
இதை தவிர்த்து நிலத்தடி நீரை பாதுகாக்க கட்டிடங்களச் சுற்றி ஆங்காங்கு 3 அடி ஆழமும் 12 அங்குல விட்டமும் கொண்ட துளைகள் அமைத்து, அவற்றை கூழாங்கல், மணல் முதலியவற்றால் நிரப்பி துளைகள் இடப்பட்ட 'சிலாப்'கள் கொண்டு மூடி விடலாம்.  
இந்த முறையில் சுமார் ஒரு கிரவுண்டு (ஐந்தரை செண்ட்) இடத்தில் கட்டப்பட்ட வீடுகளைச் சுற்றி சுமார் 5 அல்லது 6 உறிஞ்சு குழிகள் அமைப்பது நிலத்தடி நீரின் அளவையும், தரத்தையும் உயர்த்த உதவும். சாதாரணமாக இவ்வாறு உறிஞ்சு குழிகள் அமைக்கப்பட்ட பின் அருகிலுள்ள வற்றிய கிணறுகளில் நீர் மட்டம் உயர 2 வருடங்கள் ஆகும்.  
மஹாத்மா காந்தி பிறந்த வீட்டில் மழை நீர் சேகரிக்கப்பட்ட முறை.
போர்பந்தரில் (குஜராத் மாநிலம், இந்தியா) மஹாத்மா காந்தி பிறந்த அறைக்கு முன்புறமாக வீட்டின் மூன்று பகுதிகளுக்கு நடுவில் அமைந்த வராண்டாவின் அடியில் 20 அடி நீளம், 20 அடி அகலம், 15 ஆழமும் கொண்ட சுமார் இருபதாயிரம் காலன்கள் கொள்ளவு கொண்ட ஒரு தொட்டியை அமைத்திருந்தனர். போர்பந்தர் பகுதியில் நிலத்தடி நீர் உப்புகரித்து கடினமாக இருப்பதால் சமையலுக்கு உபயோகிக்க இயலாததாக இருக்கிறது. ஆகவே காந்தியின் வீட்டில் மழை நீரை இந்தப் பெரிய தொட்டியில் சேகரித்து வருடம் முழுவதும் உபயோகப்படுத்தி வந்தனர்.  
பருவ மழை தொடங்குமுன் மேல் தளங்களின் கூரையை கவனமாக கழுவி விடுவார்கள். இங்கு விழும் மழைநீர் குழாய்கள் வழியாக கீழே இறங்கி, குழாய் முனையில் சுண்ணாம்பினால் வடிகட்டி சுத்தம் செய்யப்பட்ட பின் கீழ்த் தொட்டிக்கு செல்லும். இந்த வீட்டில் தான் ஐந்து தலைமுறைகளாக காந்தி குடும்பத்தினர் வசித்து வந்தனர்.
# மழைநீர் சேகரிப்பு

## உலகத்தின் மற்றப் பகுதிகளில்

- இந்திய மாநிலமான இராஜஸ்தானில் தார்ப் பாலைவனத்தில் வாழும் மக்களால் மழைநீர் சேகரிப்பு முறை பாரம்பரியமாக நீண்ட காலமாக பின்பற்றப்படுகிறது.
- பெர்முடாத் தீவுகளிலும், அமெரிக்க ஐக்கிய வெர்ஜினியா தீவுகளிலும், அமெரிக்க ஐக்கிய மாகாணமான கொலராடோவிலும் அனைத்து கட்டடங்களுக்கும் மழைநீர் சேகரிப்பு அமைப்பு கட்டாயமாக்கும் சட்டம் நடைமுறையில் உள்ளது.
# தமிழ் இலக்கியப் பட்டியல்

__TOC__
# தமிழ் இலக்கியப் பட்டியல்

## அற/நீதி நூல்கள்

- பதினெண்கீழ்க்கணக்கு நூல்கள் (மேலே பார்க்க)
- நல்வழி
- கொன்றைவேந்தன்
- ஆத்திசூடி
- நீதிநெறிவிளக்கம்
- உலகநீதி
- நல்வழி
- வாக்குண்டாம்
- நீதிவெண்பா
- நீதிநெறிவிளக்கம்
- கல்வி ஒழுக்கம்
- வாக்குண்டாம்/மூதுரை
- நன்னெறி (நூல்)
- சிறுபஞ்சமூலம்
- பழமொழி நானூறு
- ஆசாரக்கோவை
- முதுமொழிக்காஞ்சி
# தமிழ் இலக்கியப் பட்டியல்

## காப்பியங்கள்:

- பெருங்கதை (சைனம், அரசன் உதயணன் வரலாறு)
# தமிழ் இலக்கியப் பட்டியல்

## காப்பியங்கள்:

### ஐப்பெருங் காப்பியங்கள்

- சிலப்பதிகாரம் (சைனம்/சமணம்)
- மணிமேகலை (புத்தம்)
- சீவக சிந்தாமணி (சைனம்/சமணம், அரசன் சீவகன் வரலாறு, எட்டு மணம் பின் துறவறம்)
- வளையாபதி (சைனம்/சமணம், 70 செய்யுள்கள் கிடைகின்றன)
- குண்டலகேசி (புத்தம், நிலையாமை)
# தமிழ் இலக்கியப் பட்டியல்

## காப்பியங்கள்:

### ஐஞ்சிறுகாப்பியங்கள்

- உதயணகுமார காவியம் (சைனம்/சமணம், அரசன் உதயணன் வரலாறு)
- நாககுமார காவியம் (சைனம்/சமணம், தற்போது கிடைக்கவில்லை)
- யசோதர காவியம் (சைனம்/சமணம்,வடமொழி தழுவல், உயிர்கொலை கூடாது)
- நீலகேசி (நீலி என்ற பெண் சைன/சமண முனிவர் சைன/சமண சிறப்பை எடுத்தியம்பும் காப்பியம்)
- சூளாமணி (சைனம்/சமணம், திவிட்டன் விசயன் கதை, துறவு-முக்தி, வடமொழி தழுவல்)
# தமிழ் இலக்கியப் பட்டியல்

## பன்னிரண்டு திருமுறைகள்

முதல் ஏழு திருமுறைகளும் தேவாரங்கள் எனப்படும். இவை மொத்தம் 8227 பாடல்களை கொண்டவை.
# தமிழ் இலக்கியப் பட்டியல்

## பக்தி இலக்கியங்கள்

### மெய்வழி பக்தி இலக்கியங்கள்

- ஞான அகவல் - பிரம்மோதய மெய்வழி சாலை ஆண்டவர்கள்
- ஞான முறையீடு - பிரம்மோதய மெய்வழி சாலை ஆண்டவர்கள்
- குரு முறாதி - பிரம்மோதய மெய்வழி சாலை ஆண்டவர்கள்
- தெய்வத்திருப் பாடல்களின் திரட்சி - பிரம்மோதய மெய்வழி சாலை ஆண்டவர்கள்
- தோத்திரப் பாடல்கள் - பிரம்மோதய மெய்வழி சாலை ஆண்டவர்கள்
- செயலுடைச் சமரசம் - பிரம்மோதய மெய்வழி சாலை ஆண்டவர்கள்
- ஆதியோதயத் தலைப் பருவம்
- ஆதியோதயப் பருவம்
- மூலபண்டாரப் பருவம்
- சன்னதம் பெறு பருவம்
- ஜீவசிம்மாசனப் பருவம்
- மெய்விளைவு விராட் பருவம்
- உத்தியோவனப் பருவம்
- திவ்வியப் பிரபந்த மணிமாலைகள் 108 - மெய்வழி இளம்கலைக்கோட்டு அனந்தர்
- அனுபவ ஞானனூல், மெய்வழி மகரந்தர் கிருஷ்ணா அனந்தர்
- தோத்திரப் பாடல்களின் திரட்சி, மெய்வழி கலைமகா அனந்தர்
- தெய்வ கானம், மெய்வழி தவக்குடி அனந்தர்
- மாளும் மனுவுக்கு மாளா முன் ஒப்பாரி, மெய்வழி தவக்குடி அனந்தர்
- தெய்வத் திருப்புகழ், மெய்வழி நடராசன் ஆச்சாரி
- ஜீவஜோதி நாடகம், மெய்வழி சுப்புராயத் தேவர்
# தமிழ் இலக்கியப் பட்டியல்

## வைணவ சமயநூல்கள்

### நாலாயிரத்திவ்விய பிரபந்தம்

1. முதலாம் திருவந்தாதி - 100 பாடல்கள்
1. இரண்டாம் திருவந்தாதி - 100 பாடல்கள்
1. மூன்றாம் திருவந்தாதி - 100 பாடல்கள்
1. திருச்சந்த விருத்தம்
1. நான்முகன் திருவந்தாதி - பாடியவர் திருமழிசையாழ்வார்
1. திருவாசிரியம்
1. திருவாய்மொழி
1. திருவிருத்தம்
1. பெரிய திருவந்தாதி
1. பெருமாள் திருமொழி
1. திருப்பல்லாண்டு
1. பெரியாழ்வார் திருமொழி
1. திருப்பாவை
1. நாச்சியார் திருமொழி
1. திருப்பள்ளியெழுச்சி
1. திருமாலை
1. பெரிய திருமொழி
1. திருக்குறுந்தாண்டகம்
1. திருவெழுகூற்றுஇருக்கை
1. சிறிய திருமடல்
1. பெரிய திருமடல்
1. அமலனாதி பிரான்
1. கண்ணி நுண்சிறுத்தாம்பு
1. இராமானுச நூற்றந்தாதி
# தமிழ் இலக்கியப் பட்டியல்

## கிறித்தவ மொழிபெயர்ப்பு நூல்கள்

- விவிலியம் - புதிய ஏற்பாடு
- விவிலியம் - பழைய ஏற்பாடு
# தமிழ் இலக்கியப் பட்டியல்

## உலாக்கள்

- மூவருலா - ஒட்டக்கூத்தர் (விக்கிரம சோழன், மகன், பேரன்)
# தமிழ் இலக்கியப் பட்டியல்

## சிற்றிலக்கியங்கள்

- குற்றாலக் குறவஞ்சி  
சதுரகராதியில் மொத்தம் 96 சிற்றிலக்கியங்கள் பட்டியலிடப்பட்டுள்ளது. அவை,  
| 1. அகப்பொருள் கோவை | 2. அங்கமாலை | 3. அட்டமங்கலம் | 4. அநுராகமாலை | 5. அரசன் விருத்தம் |  |
| --- | --- | --- | --- | --- | --- |
| 6. அலங்கார பஞ்சகம் | 7. ஆற்றுப்படை | 8. இணை மணிமாலை | 9. இயன்மொழி வாழ்த்து | 10. இரட்டை மணிமாலை |  |
| 11. இருபா இருஃபது | 12. உலா | 13. உலா மடல் | 14. உழத்திப்பாட்டு | 15. உழிஞை மாலை |  |
| 16. உற்பவ மாலை | 17. ஊசல் | 18. ஊர் நேரிசை | 19. ஊர் வெண்பா | 20. ஊன் இன்னிசை |  |
| 21. எண் செய்யுள் | 22. எழுகூற்றிருக்கை | 23. ஐந்திணைச் செய்யுள் | 24. ஒருபா ஒருபஃது | 25. ஒலியந்தாதி | } |
96 வகை சிற்றிலக்கியங்களும் பாடப்பெற்றுள்ள - திவ்வியப் பிரபந்த மணிமாலைகள் 108 நூல் - மெய்வழி இளம்கலைக்கோட்டு அனந்தர்
# தமிழ் இலக்கியப் பட்டியல்

## சிற்றிலக்கியங்கள்

### பரணிகள்

- கலிங்கத்துப்பரணி - செயங்கொண்டார் (விக்கிரம சோழனின் கலிங்க நாட்டு வெற்றி)
- தக்கயாகப்பரணி - ஒட்டக்கூத்தர் (தட்சனின் வேள்வியை சிவன் வெற்றி கொள்ளல்)
# தமிழ் இலக்கியப் பட்டியல்

## கம்பர்

- ஏர் எழுபது - கம்பர்
- சரசுவதி அந்தாதி - கம்பர்
- சடகோபர் அந்தாதி - கம்பர்
- கம்ப இராமாயணம் - கம்பர்
# தமிழ் இலக்கியப் பட்டியல்

## ஔவையார்

- ஆத்திசூடி - ஔவையார்
- கொன்றைவேந்தன் - ஔவையார்
- மூதுரை - ஔவையார் (நீதி)
- நல்வழி - ஔவையார் (நீதி)
- ஞானக்குறள் - ஔவையார் 2 (யோகம்)
- விநாயகரகவல் - ஔவையார் 3
# தமிழ் இலக்கியப் பட்டியல்

## புராணங்கள்:

- கந்தபுராணம் - கச்சியப்பசிவாச்சாரியார் - (வடமொழி தழுவல், முருக வரலாறு)
- பாகவதம் - செவ்வைச்சூடுவார் - (வடமொழி தழுவல்)
- இரகுவமிசம் - அரசகேசரி (வடமொழி தழுவல்)
- நளன் கதை - புகழேந்தி (பாரத உபகதை, வடமொழி தழுவல்)
- கூர்ம புராணம் - புகழேந்தி (வடமொழி தழுவல்)
- இலிங்க புராணம் - புகழேந்தி (வடமொழி தழுவல்)
- விநாயக புராணம் - கச்சியப்ப முனிவர் (வடமொழி தழுவல்)
- அரிச்சந்திர புராணம் - வீர கவிராயர் (வடமொழி தழுவல்)
- ஆதிபுராணம் - மண்டலபுருடர் (சைனர் புராணம், வடமொழி தழுவல்)
- மேரு மந்தர புராணம் - வாமன முனிவர் (சைனர் புராணம், வடமொழி தழுவல்)
- கோயில் புராணம் - உமாபதி சிவம் (14ம் நூற்றாண்டு)
- 64 சிவ திருவிளையாடல் புராணங்கள் - பல புலவர்கள், பரஞ்சோதி
# தமிழ் இலக்கியப் பட்டியல்

## நிகண்டுகள்

- சூடாமணி
- திவாகரம்
- பிங்கலந்தை
- கயாதரம்
# தமிழ் இலக்கியப் பட்டியல்

## அகராதிகள்

- அகராதி நிகண்டு
- சதுரகராதி
- க்ரியாவின் தற்காலத் தமிழ் அகராதி
# கறையான்

**கறையான்கள்** (*termites*) என்பவை சமுதாயப் பூச்சியினத்தைச் சேர்ந்தவையாகும். இவை கரப்பான் வகையில் சமஇறகிகள் (*Isoptera*) வரிசையைச் சார்ந்தவை. அண்மைய மரபணு ஆய்வுகளின்படி இவை கரப்பான் வரிசையிலுள்ள சமூக விலங்குகள் என அறிந்துள்ளனர்.
# கறையான்

## தோற்றம்

''']]  
கறையான்கள் ஏறத்தாழ 20 கோடி ஆண்டுகளுக்கு முன்னரும், இப்பூமியில் வாழ்ந்து வந்தன. இதற்கான ஆதாரங்களை, அதற்குரிய தொல்லுயிர் எச்சம் மற்றும் அம்பர் உறுதி செய்கின்றன. கறையான்களை, *வெள்ளை எறும்புகள்* என்றும் அழைக்கின்றனர். இன்றையக் கறையான்களில் பத்து சதவிகிதமே, நமக்கு பொருளாதார சீர்கேட்டை உருவாக்கும். மற்றவை, தேவையில்லாதவைகளை உண்டே வாழ்கின்றன. இக்கறையான்களின் வாழிடக் காற்றோட்ட நுட்பங்களை நாம் அவசியம் அறிய வேண்டும்.
# கறையான்

## தோற்றம்

### உயிரின வேறுபாடு

இவை எறும்புகளைப் போல காணப்பட்டாலும், உயிரின வகைப்பாட்டின் படி ஆராய்கின்ற போது கறையான்கள், எறும்புகளிலிருந்து முற்றிலும் வேறுபடுகின்றன. எறும்புகளைச் *சமமற்ற இறகிகள்* என்ற உயிரினவரிசையில் தொகுத்துள்ளனர்.  
'''|]]
ராணி கறையான் பிரத்தியேகமாக இடும் முட்டைகளிலிருந்து வெளிவருபவையே ஈசல்கள்.அவை புற்றை
விட்டு வெளியேறி புதிய புற்றுகளை உருவாக்கும்.ஒரே நேரத்தில் ஆயிரக்கணக்கான ஈசல்கள் வெளியேறினாலும், அவை அனைத்தினாலும் புற்றை உருவாக்க முடிவதில்லை.காரணம் அவற்றை பிற உயிரினங்கள் பிடித்து உண்டு விடுகின்றன. எஞ்சியவை இணையுடன் சேர்ந்து பூமிக்குள் புகுந்து இணை சேர்ந்து முட்டை இட்டு செல்கள் உருவாகி புற்று கட்டுகின்றன.
# கறையான்

## வாழிடம்

கறையான்கள் தாம் வாழும் சூழ்நிலைக்கேற்ப, தமது இடத்தைத் தேர்ந்தெடுக்கின்றன. எனவே, மண்ணின் கீழ், மண்ணின் மேல், மரக்கிளைகளில் என வேறுபட்டு வாழும் இயல்பைப் பெற்றிருக்கின்றன. இவற்றில், ஏதேனும் ஒன்றினைத் தேர்ந்தெடுத்து, அதற்கு தகுந்தபடி தமது இருப்பிடத்தை அமைத்துக் கொள்கின்றன. அவைகளின் நிலவசிப்பிடத்தினைப் "புற்று" என்பர். இப்புற்றுகள், பல்வேறு காரணிகளால் மாறுபட்டு, பலவிதமாக உருவாகின்றன.
# கறையான்

## வாழிடம்

### புற்றுக்காரணிகள்

கிடைக்கும் உணவு, மண்ணின் தன்மை, இயற்கைச் சீற்றம் ஆகியவற்றால் புற்று/கூடு மாறுபடுகிறது. இவற்றின் அமைப்பு, ஒவ்வொரு நாட்டிலும், ஒவ்வொரு விதமாக இருக்கிறது. *சமஇறகிகள்* என்ற கறையான் வரிசையில், 7 கறையான் குடும்பங்கள் உள்ளன. அவை, இப்பக்கத்தின் வலமேலுள்ள, அறிவியல் வகைப்பாட்டுக் கட்டத்தில் உள்ளன. ஒவ்வொரு கறையான் குடும்பமும் முறையான பேரினங்களையும், சிற்றினங்களையும் தன்னகத்தே கொண்டுள்ளன. கறையான்களில், ஏறத்தாழ 275 கறையான் பேரினங்களும், அவற்றிற்குரிய 2750 கறையான் சிற்றினங்களும் உள்ளன.
- பல புற்றுகள், அடுத்தடுத்து அமைந்து, பரந்த நிலப்பரப்பில் கறையான் திட்டுகளாகவும் இருக்கிறது.
|]]
|]]
# கறையான்

## வாழிடம்

### மெக்சிகோவின் மரக்கூடு

- கறையான்களின் வசிப்பிடம், மரக்கிளைகளில் இருந்தால் "கூடு" என்று பெயர். இக்கூட்டினுள் பல அறைகள் இருக்கும். இராணிக் கறையானுக்கு தனி அறை, உணவு சேமிக்கும் அறை, தண்ணீர் அறை, குஞ்சுகளுக்கான அறை என தனித்தனித் தேவைகளுக்கு, ஒவ்வொரு அறையாக ஒதுக்கப்பட்டிருக்கும். ஒட்டு மொத்தக் கூடும், மரத்தின் கீழுள்ள நிலத்துடன் *தரைத்தொடர்குழாய்* மூலம் இணைக்கப்பட்டிருக்கும். அக்குழாயும் மூடிய நிலையிலேயே அமைந்திருக்கிறது. இதனால் காற்று, மழை, பறவைகள் போன்றவற்றின் இன்னல்களிடமிருந்து, பாதுகாப்புக் கிடைக்கிறது.
# கறையான்

## வாழிடம்

### பன்னாட்டுப் புற்றமைவுகள்

- ஒவ்வொரு நாட்டிலும் அமைந்துள்ள புற்றுகள், ஒவ்வொரு விதத்தில் வேறுபடுகின்றன. அங்குள்ள மண்ணின் தன்மை, நிலவும் தட்பவெப்பம், மழைப் பொழிவு, கிடைக்கும் உணவு, புற்றுக்கு பிற உயிரிகளால் விளையும் ஆபத்துகள் போன்றவைகள், புற்றின் உயரம், நிறம் மற்றும் அமைப்பினைக் கட்டுபடுத்தும் காரணிகளாக விளங்குகின்றன.  
| , 2008]] | ]] | ]] |
| --- | --- | --- |
| ]] | ]] | , 2008]] |
| ]] | , 2009]] |  |
| ]] | ]] |  |
| (5X3) 2007]] | , 2008]] |  |
| , 2009]] | ]] | , 2009.]] |
# கறையான்

## புற்றின் அமைப்பு

பணிக்கரையான்கள் தங்கள் உமிழ்நீரையும், மண்ணையும் கலந்து புற்றினைக் கட்ட ஆரம்பிக்கும். ஒரு புற்றில்,
- பூமிக்குக் கீழே உள்ள அடுக்கு
- பூமிக்கு மேலே உள்ள அடுக்கு என இரண்டு அடுக்குகள் உள்ளன.  
புற்று என்பது நம் கண் பார்வைக்குத் தெரியும், மண்ணிற்கு மேலே உள்ள அடுக்கு ஆகும். நிலத்திற்கு மேலே தெரியும் உயரத்திற்கு, நிலத்திற்குக் கீழே உள்ள அடுக்கும் ஆழமாக இருக்கும். முதலில் அடித்தளம் அமைத்து, அதற்கு மேலே சிறு சிறு வாய்க்கால்களை பணிக்கறையான்கள் அமைக்கும். அதற்கும் மேலே பூஞ்சைத் தோட்டங்களை அமைக்கும்.  
இந்த பூஞ்சைகள், கறையான்களின் உணவுப் பொருட்களை மட்கச்செய்து, கரையான்கள் உண்ண ஏதுவாக மாற்றும். இதற்குக் கைம்மாறாக, கறையான்கள் தங்களின் சுரப்பினால் புற்றில் வேறு எந்த நுண்ணுயிரியும், இந்த பூஞ்சைக்குப் போட்டியாக வளர்ந்து விடாமல் பார்த்துக் கொள்ளும். இந்த பூஞ்சைகள்தான், மழைக்காலத்தில் காளான்களாக, புற்றிலிருந்து முளைக்கும்.  
இந்த பூஞ்சைத் தோட்டங்கள், நிலமட்ட அளவிலேயே இருக்கும். அதற்கும் மேலே, மண்ணாலான புற்று இருக்கும். ஒரு சில சிற்றினங்களில் இது திறந்த துளைகளுடன் இருக்கும். ஒரு சில சிற்றினங்களில் இது முழுமையாக மூடப்பட்டிருக்கும்.
# கறையான்

## புற்றின் அமைப்பு

### புற்றின் காற்றோட்டம்

புற்றின் நடுவில், ஒரு உள்ளீடற்ற குழாய் புற்றின் உச்சி வரை நீண்டிருக்கும். புற்றின் மண்சுவரில், மேற்பரப்பிலிருந்து 2 செ.மீ.க்குள், நம் உடலின் இரத்த நாளங்களைப் போன்று, எண்ணற்ற அடிப்பரப்புக் குழாய்கள் இருக்கும். இவை இரண்டையும் இணைக்கும் பக்கவாட்டு இணைப்புக்குழாய் இருக்கும்.  
1. திறந்த நிலையிலிருக்கும் புற்றில், அடிப்பரப்புக் குழாய்கள், ஏற்கனவே புற்றிலிருக்கும் திறந்தத் துளைகளில் முடியும்.
1. மூடிய நிலையிலிருக்கும் புற்றில், அடிப்பரப்புக் குழாய்கள், நுண்துளைகளில் முடியும்.
இவ்விதங்களில் அடிப்பரப்புக் குழாய்கள், உரிய துளைகள் மூலம், பூமியின் தட்பவெப்பநிலையுடன் தொடர்பு கொள்கிறது.
# கறையான்

## புற்றின் அமைப்பு

### காற்றுப்பரிமாற்றம்

கறையான்களின் வளர்சிதை மாற்றங்களால் உருவாகும் வெப்பம் மற்றும் நீராவி ஆகியன, ஒருவித மிதவை உந்து விசைகளை உள்ளிழுக்கும். எனவே புற்றின் உள்ளிருக்கும் காற்று, உள்ளீடற்ற குழாய் மூலம் மேலே வருகிறது.  
அப்போது புற்றின் உள்காற்றிலிருக்கும் ஆக்சிசன், கரியமில வாயு, வெப்பம், நீராவி ஆகியன, அடிப்பரப்புக் குழாய் வழியாக, புற்றின் வெளிக்காற்றுடன், வேதியியல் பரிமாற்றம் செய்துகொள்ளும். எனவே புத்தம் புதிய காற்று, மீண்டும் புற்றுக்குள், உள்ளீடற்ற குழாய் மற்றும் அடிப்பரப்புக் குழாய்கள் வழியாக உள்ளிழுக்கப்படும். இங்ஙனம் வெளிக்காற்று, புற்றினுள் சென்று, புற்றின் உட்புறத்திற்குச் சென்றடைந்து, புற்றின் உட்புற வெப்பத்தைத் தணித்து குளுமையாக மாற்றும்.  
இக்குளுமை எப்பொழுதும் நிலவுவதால், புற்றினுள் வளர்சிதை மாற்றங்கள் சிறப்பாக அமைய உதவுகிறது. அதே சமயத்தில், பாம்பு போன்ற பிற உயிரிகளுக்கு அழைப்பிதழாகவும் அமைந்து, கறையான்களுக்கு வாழ்விட இன்னல்களை ஏற்படுத்துகிறது.
# கறையான்

## வளரியல்பு

''' கறையான் கூட்டம்|]]
கறையான்கள் கூட்டமாக வாழும் இயல்புடைய ஒரு சமுதாய பூச்சி வகையாகும். இவை தனித்து வாழாமல், கூட்டமாக வாழும் இயல்புடையது. கறையான் கூட்டத்தில் 500 முதல் 5,00,000 வரை கறையான்கள் இருக்கும். ஒரு கறையான் கூட்டத்திலுள்ள கறையான்களை, நான்கு வகையாகப் பிரிக்கலாம். அவை வருமாறு;-
| 1. | இராணிக்கறையான் | கறையான்களை வழிநடத்துதல் | குட்டி போடுதல் |
| --- | --- | --- | --- |
| 2. | ஆண்கறையான் | இனக்கலவி புரிதல் | எந்த வேலையும் செய்யாது |
| 3. | வாகைக்கறையான் | பாதுகாப்புப் பணி | குருடு; மலடு; ஆண், பெண் உண்டு;
1-2ஆண்டு வாழும். |
| 4. | பணிக்கறையான் | உணவு கொடுத்தல், புற்றுக்கட்டுதல் | குருடு; மலடு; ஆண், பெண் உண்டு; 1-2ஆண்டு வாழும். |
# கறையான்

## வளரியல்பு

### இராணிக் கறையான்

ஆண்கறையானுடன் கலவியை முடித்தபின்பு, இராணிக்கரையானின் அடிவயிறு வளரத் தொடங்கிவிடும். அடிவயிறு சுமார் 15 செ.மீ வரை வளரும்.
புற்றின் ஆரம்ப காலத்தில், இராணி இடத்தை தேர்ந்தெடுத்து, சிறுகுழி பறித்து முட்டைகள் இடும். இராணிக் கறையான் ஒரு நாளைக்கு சுமார் 2000 முட்டைகள் வைக்கும். அதாவது, ஒவ்வொரு 15 நொடிக்கும், ஒரு முட்டை வைக்கும். இராணிக்கறையான்களின் வாழ்நாள் 15-25 ஆண்டுகள் ஆகும். வாகைக் கறையான்களும், பணிக்கறையான்களும் எண்ணிக்கை குறையும் போது, அவற்றிற்கே உரிய நாற்றம் குறையும். இதனை அறிந்த இராணிக்கறையான், அவைகளுக்கான முட்டைகளை வைத்து அவ்வெண்ணிக்கையை பெருக்கச் செய்யும். வாழிடம் சரியில்லாத போது, இராணிக்கறையான் இடப்பெயர்ச்சி செய்ய, மற்ற கறையான்களுக்குக் கட்டளையிடும். முட்டையிடும் பெரிய இராணிக்கறையான், எப்பொழுதும் தனது நகரும் தன்மையை இழப்பதில்லை. ஒரு கறையான் கூட்டத்தில் ஒன்றிற்கும் மேற்பட்ட இராணிகள் இருக்கும். அவைகளும் முட்டைகள் இடும். முதன்மை இராணி இறந்தால், மற்ற இராணிகள் அதன் பணிகளைத் தொடர்ந்து செய்யும்.
# கறையான்

## வளரியல்பு

### ஆண்கறையான்கள்

சில சிற்றினங்களில் மட்டுமே, ஆண் கறையான் இறந்தாலும், மற்றொரு ஆண் கறையான், இராணிக்கறையானுடன் கலவி புரிந்து இனப்பெருக்கம் செய்யும். இராணிக்கறையானின் முட்டைகளிலிருந்து பொரிந்து வரும் குஞ்சுகளை, ஆண் கறையான் பாதுகாக்கும். பின்பு கறையான்கள் பெருகியவுடன், குஞ்சுகளைப் பாதுகாக்கும் பணியினை, பணிக்கறையான்கள் செய்கிறது. ஆண் கறையான்கள் பெரும்பாலும் சூரிய ஒளியில் அதிக நேரம் இருப்பதில்லை. அங்ஙனம் இருந்தால், அவை இறந்து விடும்.  
இவற்றுள் வாகைக்கறையான்களும், பணிக்கறையான்களும் மலட்டுத் தன்மை கொண்டவை. ஆனால் இவை பிறவியிலேயே மலடுகள் அல்ல. இராணிக்கறையான் தன் உடலிலிருந்து சுரக்கும், ஒருவித சுரப்பினை உண்பதால், இம்மலட்டுத்தன்மை அவைகளிலே ஏற்படுகிறது.
# கறையான்

## வளரியல்பு

### வாகைக் கறையான்கள்

வாகைக்கறையான்களுள் இரண்டு வகை உண்டு.
1. பருத்தத் தலையுடன், அரிவாள் போன்ற கொடுக்குடன் இருக்கும். இவை பகைவர்களைத் தாக்குதல் நடத்தி விரட்டி விடும்.
1. துப்பிக்கறையான் - இவை பகைவர்களின் மீது, துர்நாற்றம் மிக்க சுரப்பினைத் துப்பி விரட்டி விடும்.
# கறையான்

## வளரியல்பு

### பணிக்கறையான்கள்

பணிக்கரையான்கள் தங்கள் உமிழ்நீரையும், மண்ணையும் கலந்து புற்றினைக் கட்ட ஆரம்பிக்கும். அனைவருக்கும் உணவு கொடுக்கும். ஒன்று அல்லது இரண்டு ஆண்டுகளில் இறந்து விடும்.
# கறையான்

## வளரியல்பு

### உணவுச் செரிமானம்

கறையான்களின் உணவில் பெரும்பாலும் செல்லுலோசு உள்ளது. தாவரங்களிலுள்ள செல்லுலோஸ் என்ற பொருள் இருக்கும். அதை செரிக்கத் தேவையான செல்லுலேஸ் என்ற நொதி கறையான்களுக்கு இல்லை.
கறையான்கள் தங்கள் குடலில் புரோட்டோசோவாக்களுக்கு உணவும் உறைவிடமும் கொடுக்கும். இதற்குக் கைம்மாறாக, Protozoa க்கள் கரையான்களுக்கு, செல்லுலோஸை செரிக்கத் தேவையான செல்லுலேஸ் என்ற நொதியைக் கொடுக்கும்.
- மாவீரன் நெப்போலியனின் போர்க்கப்பல்களுள் ஒன்று, கறையான்களால் அரிக்கப்பட்டு வீணானது என்பது வரலாறு.
# நவக்கிரகம்

வின் ஓவியம்.]]
இந்துக்களின் வழிபாட்டுக்குரியதாயமைந்த ஒன்பது கோள்கள் **ஒன்பான்கோள்கள்** அல்லது **நவக்கிரகங்கள்** எனப்படும். **கிரகம்** எனும் சமசுகிருத சொல்( ग्रह ) ஆளுகைப்படுத்தல்—(seizing, laying hold of, holding) எனும் பொருளுடையது. நவக்கிரகம் (சமசுகிருதம்: नवग्रह ), ஒன்பது ஆளுகைக்காரர்கள் எனப் பொருள்படும். புவியிலுள்ள உயிர்க் கூறுகளை ஆளுகைக்குட்படுத்துகின்ற அண்டவெளிக்கூறுகளாக இவை கருதப்படுகின்றன. இந்த கிரகங்களுக்கு சடங்குகள், பிரார்த்தனைகள் அல்லது பரிகாரங்கள் செய்வதன் மூலம், ஒருவர் அவர்களின் கோபத்தைத் தணித்து அவர்களின் அனுக்கிரகத்தைப் பெறலாம், அதன் மூலம் அவர்களின் அதிர்ஷ்டம் மேம்படும் மற்றும் வாழ்க்கையில் தடைகளை கடக்க முடியும் என்று நம்பப்படுகிறது.
# நவக்கிரகம்

## ஒன்பான்கோள்கள்

1. சூரியன் (நவக்கிரகம்)
1. சந்திரன் (நவக்கிரகம்)
1. குரு (நவக்கிரகம்)
1. இராகு (நவக்கிரகம்)
1. புதன் (நவக்கிரகம்)
1. சுக்ரன் (நவக்கிரகம்)
1. கேது (நவக்கிரகம்)
1. சனி (நவக்கிரகம்)
1. செவ்வாய் (நவக்கிரகம்)
என்பவையாகும்.
# நவக்கிரகம்

## சோதிடத்தில் நவக்கிரகங்கள்

இந்திய சோதிட நூலின்படி கோள்கள் ஒன்பது ஆகும். இவை சூரியன், சந்திரன், செவ்வாய், புதன், வியாழன், வெள்ளி, சனி, இராகு, கேது என்பனவாகும். வானியலும் சோதிடமும் ஒன்றல்ல. எனவே, தற்கால வானியல் அறிவியலுடன் சோதிடத்தை ஒப்பிடக் கூடாது.  
அஜந்தா சிற்பம்]]  
கோள்கள் மனிதர் மீதும், உலகில் நடைபெறுகின்ற நிகழ்வுகள் மீதும் செல்வாக்குச் செலுத்துகின்றன என்ற நம்பிக்கையே சோதிடத்தின் அடிப்படையாகும். புவியை அண்டத்தின் மையத்தில் வைத்து, சோதிடத்தில் கோள்களின் இயக்கங்கள் கணிக்கப்படுகின்றன. பண்டைய இந்தியப் பண்பாட்டில் இராகு, கேது தவிர்ந்த ஏழு கோள்களும் தேவர்கள் எனவும், அவர்கள் வெவ்வேறு குண இயல்புகளைக் கொண்டவர்கள் எனவும் கருதினார்கள். இக்கோள்கள், அவரவர் குண இயல்புகளுக்கு ஏற்ப உலகுக்கும் அதில் வாழும் மக்களுக்கும் நன்மையையோ தீமையையோ செய்கிறார்கள் எனச் சோதிட நூல் கூறுகிறது.  
ஒரு குறிப்பிட்ட நேரத்தில், புவிக்குச் சார்பாக விண்வெளியில் கோள்கள் இருக்கும் நிலையும், ஒவ்வொரு கோளும் ஏனைய கோள்களின் நிலைகளோடு கொண்டுள்ள தொடர்பும் புவியில் இடம்பெறும் நிகழ்வுகள் மீது அவை ஏற்படுத்துகின்ற தாக்கத்தைப் பாதிக்கின்றன என்று இந்திய பாரம்பரிய சோதிடம் கருதுகிறது.
# நவக்கிரகம்

## பெயர்கள்

### நவகிரகங்களின் தமிழ்ப் பெயர்கள் அவற்றின் எண்களும்

1. சூரியன் (***Sun***) - ஞாயிறு,கதிரவன் (எண் 1)
1. சந்திரன் (***Moon***) - திங்கள், மதி (எண் 2)
1. செவ்வாய் (***Mars***) - நிலமகன், செவ்வாய்,அங்காரகன் (எண் 9)
1. புதன் (***Mercury***) - கணக்கன், புலவன்,அறிவன் (எண் 5)
1. குரு (***Jupiter***) - சீலன், பொன்னன்,வியாழன் (எண் 3)
1. சுக்கிரன் (***Venus***) - சுங்கன், கங்கன்,வெள்ளி (எண் 6)
1. சனி (***Saturn***) - காரி,முதுமகன் (எண் 8)
1. ராகு (***Raghu***) - கருநாகன் (எண் 4)
1. கேது (***Kethu***) - செந்நாகன் (எண் 7)
# நவக்கிரகம்

## பெயர்கள்

### நவகிரகங்களின் தமிழ்ப் பெயர்கள் அவற்றின் எண்களும்

#### நவக்கிரகங்கள்

சூரியன் ➨ தந்தை (ஆத்மா, எலும்பு)  
சந்திரன் ➨ தாய் (மனம், இரத்தம்)  
செவ்வாய் மற்றும் ராகு ➨ சகோதரர்கள் (பலம், மஜ்ஜை)  
புதன் ➨ தாய்மாமன் (வாக்கு, தோல்)  
குரு ➨ புத்திரக்காரன் (ஞானம், தசை)  
சுக்கிரன் ➨ களத்திரக்காரகன் (காமம், இந்திரியம்)  
சனி, கேது ➨ ஆயுள் (துக்கம், நரம்புத் தசை)
# நவக்கிரகம்

## நவக்கிரகக் கோயில்கள்

நவகிரகங்களை வழிபடுதல் மிகத் தொன்மையான வழிபாடாக இருந்துள்ளது. வரலாற்று ஆய்வின்படி புத்தர் காலத்திலும் இந்த வழிபாடு இருந்துள்ளது. இருப்பினும் நவக்கிரகங்களை தனித்தே அக்காலத்தில் வழிபட்டு வந்திருக்கிறார்கள்.
- வேதாரண்யம் திருமறைக்காடார் கோயில், நாகப்பட்டினம் - இக்கோயிலில் நவக்கிரகங்கள் ஒரே முகத்தோடு தனித்தனி விக்ரமாக அமைந்துள்ளன. இவ்வாறு இருப்பதற்கு அம்பாளின் திருமணக் கோலத்தினை காணவே இவ்வாறு இருப்பதாகக் கூறுகின்றனர்.
- சித்திரவாடி நயா திருப்பதி கோயில், காஞ்சிபுரம் - இக்கோயிலில் நவ நரசிம்மரும், நவக்கிரகங்களும் ஒரே பீடத்தில் அமைந்துள்ளன.
# நவக்கிரகம்

## நவக்கிரகக் கோயில்கள்

### சமண சமயம்

இந்து சமயத்தில் வழிபடுவதைப் போன்றே சமண சமயத்திலும் நவக்கிரக வழிபாடு காணப்படுகிறது. சமணர்கள் தங்களுடைய தீர்த்தங்கரர்களின் தன்மைகளோடு நவக்கிரகங்களை ஒப்பிட்டு வகைப்படுத்துகின்றனர்.  
கோள்கள் - தீர்த்தங்கரர்கள்
1. புதன் - மல்லிநாதர்
1. சுக்ரன் - புஷ்பதந்தர்
1. சனி - மூனிசுவிரதர்
1. குரு - வர்த்தமானர்
1. சூரியன் - பத்மபிரபர்
1. சந்திரன் = சந்திரபிரபர்
1. செவ்வாய் - வாசுபூஜ்யர்
1. கேது - பார்சுவநாதர்
1. ராகு - நேமி
# நவக்கிரகம்

## நட்சத்திர அதிபதிகள்

| 1 | அசுவினி | கேது |  |
| --- | --- | --- | --- |
| 2 | பரணி | சுக்கிரன் |  |
| 3 | கிருத்திகை | சூரியன் |  |
| 4 | உரோகிணி | சந்திரன் |  |
| 5 | மிருகசீரிடம் | செவ்வாய் |  |
| 6 | திருவாதிரை | இராகு |  |
| 7 | புனர்பூசம் | குரு(வியாழன்) |  |
| 8 | பூசம் | சனி |  |
| 9 | ஆயில்யம் | புதன் |  |
| 10 | மகம் | கேது |  |
| 11 | பூரம் | சுக்கிரன் |  |
| 12 | உத்திரம் | சூரியன் |  |
| 13 | அசுதம் | சந்திரன் |  |
| 14 | சித்திரை | செவ்வாய் |  |
| 15 | சுவாதி | இராகு |  |
| 16 | விசாகம் | குரு(வியாழன்) |  |
| 17 | அனுடம் | சனி |  |
| 18 | கேட்டை | புதன் |  |
| 19 | மூலம் | கேது |  |
| 20 | பூராடம் | சுக்கிரன் |  |
| 21 | உத்திராடம் | சூரியன் |  |
| 22 | திருவோணம் | சந்திரன் |  |
| 23 | அவிட்டம் | செவ்வாய் |  |
| 24 | சதயம் | இராகு |  |
| 25 | பூரட்டாதி | குரு(வியாழன்) |  |
| 26 | உத்திரட்டாதி | சனி |  |
| 27 | இரேவதி | புதன் | } |
# புழல் சிறைச்சாலை

**புழல் மத்திய சிறைச்சாலை** சென்னை அருகே திருவள்ளூர் மாவட்டத்தில் அமைந்துள்ளது. இது சென்னை நகரில் இருந்து சுமார் 45 கி.மீ. தொலைவில் உள்ளது. ஆசியாவிலேயே மிகப்பெரிய சிறை வளாகம் என்ற பெயரை புழல் சிறை பெற்றுள்ளது. இது 2006ஆம் ஆண்டிலிருந்து துவங்கப்பட்டது. இந்தச் சிறையில் 3000 கைதிகளை சிறை வைக்கும் வசதி உள்ளது. இந்தச் சிறை வளாகம் சுமார் 212 ஏக்கர் (0.86 கி.மீ. 2) பரப்பளவில் அமைந்துள்ளது. இது 77.09 கோடி ரூபாய் செலவில் கட்டப்பட்டது. இது 26 நவம்பர் 2006 அன்று தமிழ்நாட்டின் அன்றைய முதல்வர் மு. கருணாநிதியால் தொடக்கி வைக்கப்பட்டது.
# புழல் சிறைச்சாலை

## கைதிகள்

இந்த சிறை 26 செப்டம்பர் 2006 முதல் செயல்படத் தொடங்கியது. சென்னை மத்திய சிறைச்சாலையில் இருந்து முதல் தொகுதி கைதிகள் திசம்பர் 14 2006 அன்று மாற்றப்பட்டனர். இந்த சிறை 1,250 சிறை கைதிகள், 1250 தண்டனை கைதிகள் மற்றும் 500 பெண் கைதிகளை இருத்துவதர்க்கான வசதிகளை கொண்டுள்ளது.